| 1ο ΣΧΕΔΙΟ | **ΠΛΑΤΦΟΡΜΑ 21+: ΕΡΓΑΣΤΗΡΙΑ ΔΕΞΙΟΤΗΤΩΝ****ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2023-2024** |
| --- | --- |
| **Σχολείο:** | ΝΗΠΙΑΓΩΓΕΙΟ ΕΠΙΣΚΟΠΗΣ ΠΕΔΙΑΔΟΣ |
| **Τάξη:** | ΝΗΠΙΑΓΩΓΕΙΟ |
| **Τμήμα:** | ΜΙΚΤΟ ΝΗΠΙΑ-ΠΡΟΝΗΠΙΑ |
| **Αριθμός μαθητών:** | 16 |
| **Συνολικός αριθμός εκπαιδευτικών που συνεργάζονται:** | 1 |
| **Στοιχεία****εκπαιδευτικών (Ονομ/νυμο,****Ειδικότητα):** | ΠΑΠΑΔΗΜΗΤΡΙΟΥ ΜΑΙΡΗΠΕ60 |
| **Βασικός προσανατολισμός του ετήσιου Σχεδίου Δράσης (ανάγκες μαθητών/τριών, όραμα σχολείου)** |
| Βασική αρχή **του ετήσιου Σχεδίου Δράσης των** Εργαστηρίων Δεξιοτήτων είναι να συνδυάζουν το γνωστικό πεδίο των Προγραμμάτων Σπουδών με την ανάπτυξη βασικών ικανοτήτων των μαθητριών και των μαθητών με σκοπό **τη διάπλασή τους σε ελεύθερους και υπεύθυνους πολίτες.** Σκοπός μας είναι η **ενίσχυση** της καλλιέργειας ήπιων δεξιοτήτων, δεξιοτήτων ζωής και δεξιοτήτων τεχνολογίας και επιστήμης στις μαθήτριες και στους μαθητές της τάξης μας.Το όραμα των εκπαιδευτικών και της Διεύθυνσης του σχολείου μας είναι η δημιουργία μιας σύγχρονης σχολικής μονάδας που να ανταποκρίνεται στις νέες εκπαιδευτικές ανάγκες και προκλήσεις του 21ου αιώνα, θέτοντας το μαθητή στο επίκεντρο των αλλαγών και σκοπεύοντας στη συνολική βελτίωση της ποιότητας της παρεχόμενης εκπαίδευσης.Στοχεύουμε σε:Ένα Σχολείο που επιδιώκει την εξωστρέφεια με τη διαμόρφωση ενός δημιουργικού και ανοικτού, εκπαιδευτικού περιβάλλοντος, την ευαισθησία για το περιβάλλον-αειφορία, τη βιωματικότητα και την ενεργό συμμετοχή, που όχι μόνο επιδέχεται αλλά ενθαρρύνει και δημιουργεί καινοτομία.Ένα Σχολείο ενταξιακό που αξιοποιεί τις σύγχρονες παιδαγωγικές προσεγγίσεις, προκειμένου να ανταποκριθεί στις διαφοροποιημένες ανάγκες και ικανότητες των μαθητών.Ένα Σχολείο ψηφιακό που συμβαδίζει αρμονικά με τις κλασικές μορφές «προφορικότητας» και «εγγραμματοσύνης» κι όλα αυτά μέσα σε ένα πλαίσιο συνεργατικότητας, αλληλεγγύης και ομαδικού πνεύματος. |

**Β. ΥΠΟΔΕΙΓΜΑΤΑ ΣΧΕΔΙΩΝ ΔΡΑΣΗΣ ΤΟΥ ΤΜΗΜΑΤΟΣ ΑΝΑ ΘΕΜΑΤΙΚΟ ΚΥΚΛΟ**

**Β1. Σχέδιο Δράσης του Τμήματος - Θεματικός Κύκλος «Ζω καλύτερα-Ευ ζην»**

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2023-24** |
|  |  |
|  | **Θεματικός Κύκλος:****Ζω καλύτερα- Ευ ζην**Επιμέρους Θεματικές Ενότητες/Υποενότητες:Αυτοπροστασία, Θέσπιση κανόνων, Διαπροσωπκές σχέσεις |
| **Τίτλος/τίτλοι προγραμμάτων:** | **Ο δικός μας τίτλος: «Τα λογάκια τα γλυκά, τα χεράκια τρυφερά»** |
| **Στόχοι Σχεδίου Δράσης** | Στον κύκλο των συνολικά 6 εργαστηρίων θα δοθεί έμφαση στην καλλιέργεια των δεξιοτήτων της αυτομέριμνας, της συνεργασίας και της επικοινωνίας. Οι δραστηριότητες θα ενθαρρύνουν τα παιδιά να αυτοεξυπηρετούνται, να αναλαμβάνουν πρωτοβουλίες θα ενισχύσουν την αυτοεκτίμηση και αυτοπεποίθηση τους και την αντίληψη της ατομικής τους ύπαρξης μέσα στο σύνολο της ομάδας. |
| **Ακολουθία εργαστηρίων** |
| **Εργαστήριο 1** | «Χεράκια χαρούμενα, χεράκια αγαπημένα»Επιδιώκεται τα παιδιά να δημιουργήσουν σωστές προσωπικές σχέσεις, μέσα σ’ ένα κλίμα συναισθηματικής αποδοχής, ασφάλειας και αυτοεπιβεβαίωσης. Δραστηριότητες : χαιρετώ τον φίλο-τη φίλη μου με διάφορους τρόπους, παιχνίδια συνεργασίας σε ζευγάρια αλλά και με όλη την ομάδα ταυτόχρονα. |
| **Εργαστήριο 2** | «Η ώρα της κάλπης». Εν όψει των εκλογών της χώρας μας και με αφορμή αυτό το γεγονός, διοργανώνονται οι δικές μας εκλογές στις οποίες τα παιδιά θα ψηφίσουν ποια χέρια προτιμούν (χέρια που χαϊδεύουν ή που χτυπούν , σπρώχνουν κλπ), καθώς και ποια λόγια( που είναι απαλά σαν βαμβάκι ή λόγια που πληγώνουν). Επιδιώκεται τα παιδιά αποκτήσουν δεξιότητες πολιτειότητας, να κατανοήσουν πως μέσα από δημοκρατικές διαδικασίες θεσπίζονται οι κοινωνικοί κανόνες που διέπουν την κοινωνία μας και προστατεύουν κάθε μέλος της .Δραστηριότητες: εμπλουτισμός λεξιλογίου , γλωσσικά παιχνίδια με νέα ορολογία , διεξαγωγή εκλογών με δραματοποίηση, μαθηματικές δραστηριότητες καταμέτρηση ψήφων και καταγραφή.  |
| **Εργαστήριο 3** | «Το τραγούδι του Ναι και του Όχι»Με καταιγισμό ιδεών καταγράφουμε σε ποιες επιλογές λέμε «Ναι» και σε ποιες «Όχι» .Επιδιώκεται τα παιδιά να προβληματιστούν και με κριτική σκέψη να αποφασίσουν για την στάση που υιοθετούμε στη καθημερινότητα του νηπιαγωγείου μας, ώστε να λειτουργούμε εύρυθμα και δημιουργικά. Δραστηριότητες : σύνθεση τραγουδιού, εκμάθηση, αναπαραγωγή του με μουσικά όργανα , καταγραφή του και ηχογράφηση.  |
| **Εργαστήριο 4** | «Χέρια του πολέμου, χέρια της ειρήνης»Επιδιώκεται να γνωρίσουν την έννοια του πολέμου και της ειρήνης. Τους κινδύνους που ελοχεύει ένας πόλεμος και κάθε θετικό που φέρνει η ειρήνη. Να καλλιεργήσουν την δεξιότητα της κοινωνικής ευθύνης. Δραστηριότητες: Εικαστική δημιουργία με τον προαναφερθέντα τίτλο |
| **Εργαστήριο 5** | «Κράτα με να σε κρατώ, αλλά πρέπει να πλυθώ…!» Επιδιώκεται να μάθουν βασικούς κανόνες υγιεινής και αυτοφροντίδας, ώστε να προστατεύουν τον εαυτό τους , αλλά και τους γύρω τους. Δραστηριότητες με την ΤΟΜΥ  |
| **Εργαστήριο 6** | «Και βγάζω το καπέλο μου…» Επιδιώκεται να κατανοήσουν κανόνες αυτοπροστασίας (σεξουαλική διαπαιδαγώγηση)Δραστηριότητες : «η Κίκο και το χέρι», βίντεο, ανάλυση-συζήτηση-προβληματισμός, κατασκευή κούκλας –κουκλοθέατροΠαραμύθι: «Και βγάζω το καπέλο μου», παιχνίδι «Λύκε λύκε είσαι εδώ..;»(παραδοσιακά αλλά και τροποποιημένο), δημιουργώντας δίχτυ ασφαλείας ως προς τους ξένους |
| **Εργαστήριο 7** |  |
| **Προσαρμογές για τη συμμετοχή και την ένταξη όλων των μαθητών/τριών** | Τα εργαστήρια βασίζονται στην συμπεριληπτική, διαφοροποιημένη διδασκαλία, ώστε να μπορούν να συμμετέχουν αποτελεσματικά όλοι οι μαθητές –μαθήτριες.Συγκεκριμένα παρατηρώντας τη δυσκολία των προνηπίων φέτος σε ότι αφορά θέματα υγιεινής και αυτοφροντίδας, εντάχθηκε στα εργαστήρια η συνεργασία μας με την ΤΟΜΥ, προκειμένου να επισκεφθεί το σχολείο μας και να υλοποιήσει σχετικές δράσεις με τα παιδιά. Επιπλέον , παρατηρώντας την έντονη περιέργεια κάποιου μαθητή για θέματα αναφορικά με την γνωριμία του σώματος μας, αλλά και του διαχωρισμού των φύλων, κρίναμε πως θα ήταν βοηθητικό να ενταχθεί σχετικό στο «Ευ ζην» εργαστήριο και για αυτήν την ανάγκη σχεδιάστηκε το 6ο εργαστήριο., το οποίο λειτούργησε βοηθητικά όχι μόνο για τον συγκεκριμένο μαθητή, αλλά και για την υπόλοιπη ομάδα και κατ επέκταση για τους ίδιους τους γονείς, μαις και η σεξουαλική διαπαιδαγώγηση, είναι ένα θέμα που τους δυσκολεύει στη διαχείρισή του.  |

| **Φορείς και άλλες συνεργασίες που θα****εμπλουτίσουν το πρόγραμμά μας** | * ΤΟΜΥ Δήμου Χερσονήσου
* Ομάδα ψυχολόγων Δήμου Χερσονήσου
 |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη****διάρκεια των εργαστηρίων** | Εικαστικές δημιουργίες ομαδικές , σύνθεση τραγουδιού και ηχογράφηση , κατασκευή : κούκλες κουκλοθεάτρου, φύλλα εργασίας  |
| **Εκπαιδευτικό υλικό και****εργαλεία που παρήχθησαν από τους/τις μαθητές/τριες κατά τη διάρκεια των****εργαστηρίων** | ΤραγούδιΚουκλοθεατρική παράσταση |
| **Αξιολόγηση - Αναστοχασμός πάνω στην υλοποίηση** | Στο πρόγραμμα έγινε χρήση εννοιολογικών χαρτών , εποπτικού υλικού, οπτικοακουστικών μέσων , διδακτικών εργαλείων ,ανοιχτών φύλλων εργασίας, ενώ παράλληλα βασίστηκε στην ομαδοσυνεργατική μέθοδο, την διαφοροποιημένη και συμπεριλιπτική διδασκαλία και είχε ως αποτέλεσμα την επίτευξη των στόχων της ομάδας. |
| **Εκδηλώσεις διάχυσης και Συνολική αποτίμηση της****υλοποίησης της υποδράσης** | * Συνάντηση με τους γονείς εκτός διδακτικού ωραρίου με στόχο τη συνεργασία και την επικοινωνία της ομάδας γονέων –εκπαιδευτικών , εφαρμογή καλών πρακτικών σε θεωρητικό και βιωματικό πλαίσιο.
* Διοργάνωση σεμιναρίου με ψυχολόγους ,εκτός διδακτικού ωραρίου για τους γονείς, με θέμα την Σεξουαλική Διαπαιδαγώγηση.
 |

**Β2. Σχέδιο δράσης του Τμήματος-Θεματικός Κύκλος «Φροντίζω το Περιβάλλον-Περιβάλλον»**

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2023-24** |
|  |  |
|  | **Θεματικός Κύκλος:****Φροντίζω το Περιβάλλον**Επιμέρους Θεματική Ενότητα/Υποενότητα: Περιβάλλον-Κλιματική αλλαγή  |
| **Τίτλος/τίτλοι προγραμμάτων****………………………………………..** | **Ο δικός μας τίτλος**«Μπες στο κλίμα» |
| **Στόχοι Σχεδίου Δράσης** | Στον κύκλο των συνολικά 6 εργαστήριων, θα δοθεί έμφαση στις δεξιότητες της πολιτειότητας, της επίλυσης προβλημάτων, καθώς και σε δεξιότητες του νου.Αποστολή του συγκεκριμένου εργαστηρίου (6 εργαστήρια), είναι να βοηθήσει τους μαθητές μέσα από ένα έργο δράσης και διερεύνησης να αρχίσουν να κατανοούν την αλληλεξάρτηση ανάμεσα στο άτομο και το περιβάλλον, να ευαισθητοποιηθούν και να συνειδητοποιήσουν ότι αυτό που ουσιαστικά βοηθά το άτομο είναι ταυτόχρονα θετικό και για το περιβάλλον. Απώτερος σκοπός είναι, να οδηγηθούν οι μαθητές στην αλλαγή της συμπεριφοράς τους, να δράσουν σαν μικροί παγκόσμιοι πολίτες και να κινητοποιήσουν την τοπική και ευρύτερη κοινότητα προς έναν πράσινο πλανήτη.Περίοδος υλοποίησης : Ιανουάριος-Φεβρουάριος |
| **Ακολουθία εργαστηρίων** |
| **Εργαστήριο 1** | «Δουλειές πολλές με το νερό, για αυτό το εξοικονομώ…»Επιδιώκεται τα παιδιά μέσα από τον προβληματισμό, να εντοπίσουν τις πολλές διαφορετικές χρήσεις του νερού και να ευαισθητοποιηθούν ως προς τους τρόπους εξοικονόμησής του.Δραστηριότητες: συζήτηση και καταγραφή των πολλαπλών χρήσεων του νερούΚατασκευή αφίσας  |
| **Εργαστήριο 2** | «Ένα παγόβουνο και για μένα»Επιδιώκεται τα παιδιά να γνωρίσουν τα ζώα που ζουν στους πάγους, να κατανοήσουν το φαινόμενο του θερμοκηπίου και να ευαισθητοποιηθούν.Δραστηριότητες: Πειραματισμοί –Δημιουργία πάγου και παρατήρηση πήξης –τήξηςΓνωριμία με τα ζώα των πάγων που απειλούνται με έμφαση στην πολική αρκούδαΠαραμύθι : «Ο μεγάλος Χνουδωτός» - Φτιάχνοντας το περιβάλλον του μεγάλου Χνουδωτού που απειλείταιΧωρισμός σε 4 ομάδες : Εικαστικές παρεμβάσεις ζωγραφίζοντας με πάγο. |
| **Εργαστήριο 3** | «Γνωρίζοντας άλλα μέρη του πλανήτη με ιδιαίτερες συνθήκες»Διδακτική επίσκεψη στους ΚάρρονεςΔραστηριότητες : Προβολή του νησιού Τουβαλού καθώς και μιας περιοχής του Αμαζονίου με το πυκνότερο δάσος του πλανήτη Συζήτηση και προβληματισμοίΚατασκευές σχετιζόμενες με τη θεματολογία  |
| **Εργαστήριο 4** | «Εγώ και το σύμπαν…» Διδακτική επίσκεψη στο Πλανητάριο ΚρήτηςΔραστηριότητες : Προβολή ταινίας στο θόλο, πειράματα στην αίθουσα πειραμάτων, ιδιαίτερη εστίαση στη γωνιά της ανακύκλωσης(κομποστοποίηση) |
| **Εργαστήριο 5** | «Πέφτει, πέφτει..!»Γνωριμία με την έννοια της βαρύτητας και τον Νεύτωνα και κατανόηση του θέσης του πλανήτη μας σε σχέση με το σύμπανΔραστηριότητες : Προβολή σχετικού βίντεο πειραματισμοί με διαφορετικά υλικά και πτώσεις, Εικαστικά χρησιμοποιώντας τη βαρύτητα με υλικά πον πον και τέμπερα(messy play) |
| **‘Εργαστήριο 6** | «Σουσουράδες» Διδακτική επίσκεψη από την ομάδα «Σουσουράδες» στο νηπιαγωγείο μας, με αφήγηση παραμυθιών από διάφορες περιοχές του πλανήτη σχετικών με τη φύση.Δραστηριότητες : Παραμύθια με αφήγηση, δραματοποίηση και χρήση μουσικών οργάνων.  |
| **Εργαστήριο 7** |  |
| **Προσαρμογές για τη συμμετοχή και την ένταξη όλων των μαθητών/τριών** | Τα εργαστήρια βασίζονται στην συμπεριληπτική, διαφοροποιημένη διδασκαλία, ώστε να μπορούν να συμμετέχουν αποτελεσματικά όλοι οι μαθητές –μαθήτριες.Χρησιμοποιήθηκε σκόπιμα συγκεκριμένο αγαπημένο υλικό μαθητή (ζώα), σε συνδυασμό με πειράματα με στόχο να ενεργοποιηθεί περισσότερο η συμμετοχή του και πράγματι υπήρξε ανταπόκριση από το παιδί.  |

| **Φορείς και άλλες συνεργασίες που θα****εμπλουτίσουν το πρόγραμμά μας** | ΚάρρονεςΠλανητάριο ΚρήτηςΟμάδα παραμυθιού «Σουσουράδες» |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη****διάρκεια των εργαστηρίων** | Αφίσα, εικαστικές παρεμβάσεις με πάγο, κατασκευές, φύλλα εργασίας |
|  |  |
| **Εκπαιδευτικό υλικό και****εργαλεία που παρήχθησαν από τους/τις μαθητές/τριες κατά τη διάρκεια των****εργαστηρίων** | αφίσα |
| **Αξιολόγηση - Αναστοχασμός πάνω στην υλοποίηση** | Στο πρόγραμμα έγινε χρήση εννοιολογικών χαρτών , εποπτικού υλικού, οπτικοακουστικών μέσων , διδακτικών εργαλείων ,ανοιχτών φύλλων εργασίας, ενώ παράλληλα βασίστηκε στην ομαδοσυνεργατική μέθοδο, την διαφοροποιημένη και συμπεριλιπτική διδασκαλία και είχε ως αποτέλεσμα την επίτευξη των στόχων της ομάδας. |
| **Εκδηλώσεις διάχυσης και Συνολική αποτίμηση της****υλοποίησης της υποδράσης** | * Ανάρτηση αφίσας περιβαλλοντικού περιεχομένου
* Κατασκευή με τίτλο « η γη είναι το σπίτι μας»
 |

**Β3. Σχέδιο δράσης του Τμήματος-Θεματικός Κύκλος «Ενδιαφέρω και Ενεργώ-Κοινωνική Συναίσθηση και Ευθύνη»**

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** |
|  |  |
|  | **Θεματικός Κύκλος:****Ενδιαφέρομαι και Ενεργώ- Κοινωνική Συναίσθηση και Ευθύνη**Επιμέρους Θεματικές Ενότητες/Υποενότητες:Ανθρώπινα δικαιωματα-Εθελοντισμός |
| **Τίτλος/τίτλοι προγραμμάτων****………………………………………..** | **Ο δικός μας τίτλος**«Έχω δικαιώματα, γιατί είμαι παιδί» |
| **Στόχοι Σχεδίου Δράσης** | Στον κύκλο των 5 εργαστηρίων, στόχος είναι να προαχθεί η κοινωνική ισότητα, η κοινωνική ένταξη και τα δικαιώματα, στοιχεία άρρηκτα συνδεδεμένα με την ψυχική υγεία, την κοινωνική ευημερία και ευτυχία των ατόμων. Οι δεξιότητες που επιδιώκουμε να καλλιεργηθούν είναι σχετικές με τα ανθρώπινα δικαιώματα και τον αλληλοσεβασμό, την ισότητα των φύλων και την συμπερίληψη στην εκπαίδευση, καθώς και δεξιότητες του 21ου αιώνα (κριτική σκέψη).  |
| **Ακολουθία εργαστηρίων** |
| **Εργαστήριο 1** | «Είμαι παιδί»Επιδιώκεται να γνωρίσουν τα παιδιά τα δικαιώματά αλλά και τις υποχρεώσεις τους μέσα από τραγούδια, συζητήσεις, δραματοποίησηΔραστηριότητες : τραγούδι burger project «Είμαι παιδί», συζήτηση και καταγραφή δικαιωμάτων, δραματοποίηση τραγουδιούΦύλλο εργασίας «Εχω δικαιώματα , αλλά και υποχρεώσεις…» |
| **Εργαστήριο 2** | «Το δέντρο των δικαιωμάτων»Επιδιώκεται να κατανοήσουν τα παιδιά τα ανθρώπινα δικαιώματα, τη υπεράσπισή τους και να προστατεύουν τον εαυτό τους, καλλιέργεια αυτομέριμναςΔραστηριότητες : ομαδική κατασκευή με τεχνική κολάζ «Το δέντρο των δικαιωμάτων»  |
| **Εργαστήριο 3** | «Με ένα μαγικό μολύβι, αλλάζω τον κόσμο»Επιδιώκεται να μάθουν τα παιδιά πως υπάρχει παραβίαση δικαιωμάτων και σε άλλες χώρες, να ευαισθητοποιηθούν και να μπουν σε διαδικασία επίλυσης προβλημάτων –εξεύρεσης λύσεων. Να γνωρίσουν σαν προσωπικότητα τη Μαλάλα Γιουσαφζάϊ και να τη ζωή της , τις αξίες της και την στάση της απέναντι στην αδικία και την καταπάτηση των ανθρωπίνων δικαιωμάτων.Δραστηριότητες : προβολή βίντεο, φύλλο εργασίας με θέμα «αν εσύ είχες ένα μαγικό μολύβι σαν τη Μαλάλα, τι θα έκανες για να αλλάξεις τον κόσμο;» |
| **Εργαστήριο 4** | «Κάνε ένα παιδί να χαμογελάσει»Επιδιώκεται να γνωρίσουν τα παιδιά το Χαμόγελο του παιδιού σαν δομή, να ευαισθητοποιηθούν , να δραστηριοποιηθούν και να συμμετέχουν σε εθελοντικές δράσεις με σκοπό την προσφορά βοήθειας στο συνάνθρωπο.Δραστηριότητες «Συλλογή ειδών πρώτης ανάγκης για το Χαμόγελο του παιδιού» |
| **Εργαστήριο 5** | «Το χαρούμενο λιβάδι»Επιδιώκεται να γνωρίσουν τα παιδιά την έννοια της διαφορετικότητας στην ανθρώπινη φύση, αλλά και στον κόσμο που μας περιβάλλει.Δραστηριότητες: Διδακτική επίσκεψη στον Πολιτιστικό Σύλλογο Λογάρι στο χωριό Κταλαγάρι , για τη συμμετοχή μας στο ομώνυμο εκπαιδευτικό πρόγραμμα Παραμύθι με αφήγηση από την κ.Ορφανουδάκη, δραματοποίηση, συλλογή διαφορετικών φυτών από την εξοχή και κατασκευή φυτολογίου με ποικιλομορφία.  |
| **Εργαστήριο 6** |  |
| **Εργαστήριο 7** |  |
| **Προσαρμογές για τη συμμετοχή και την ένταξη όλων των μαθητών/τριών** |  Τα εργαστήρια βασίζονται στην συμπεριληπτική, διαφοροποιημένη διδασκαλία, ώστε να μπορούν να συμμετέχουν αποτελεσματικά όλοι οι μαθητές –μαθήτριες. Δόθηκε συγκεκριμένα έμφαση στο τραγούδι και τον χορό, προκειμένου να εμπλακεί πιο ενεργά και να κατανοήσει τη θεματολογία μαθήτρια που ανταποκρίθηκε επιτυχώς. |

| **Φορείς και άλλες συνεργασίες που θα****εμπλουτίσουν το πρόγραμμά μας** | Χαμόγελο του παιδιούΠολιτιστικός σύλλογος ΛογάριΣύλλογος γονέων και κηδεμόνων νηπιαγωγείου |
| --- | --- |
| **Τελικά προϊόντα που παρήχθησαν από τους/τις μαθητές/τριες κατά τη****διάρκεια των εργαστηρίων** | Εικαστικές παρεμβάσεις με μορφή κολάζ, φύλλα εργασίας, συλλογή ειδών πρώτης ανάγκης, φυτολόγια |
| **Εκπαιδευτικό υλικό και****εργαλεία που παρήχθησαν από τους/τις μαθητές/τριες κατά τη διάρκεια των****εργαστηρίων** | Κολάζ με σκοπό την ευαισθητοποίηση της τοπικής κοινωνίας |
| **Αξιολόγηση - Αναστοχασμός πάνω στην υλοποίηση** | Στο πρόγραμμα έγινε χρήση εννοιολογικών χαρτών , εποπτικού υλικού, οπτικοακουστικών μέσων , διδακτικών εργαλείων ,ανοιχτών φύλλων εργασίας, ενώ παράλληλα βασίστηκε στην ομαδοσυνεργατική μέθοδο, την διαφοροποιημένη και συμπεριλιπτική διδασκαλία και είχε ως αποτέλεσμα την επίτευξη των στόχων της ομάδας. |
| **Εκδηλώσεις διάχυσης και Συνολική αποτίμηση της****υλοποίησης της υποδράσης** | .* Αποστολή βοήθειας σε συνεργασία με τον σύλλογο γονέων και κηδεμόνων του νηπιαγωγείου, στο Χαμόγελο του παιδιού και βράβευση του νηπιαγωγείου για την δράση
 |

**Β4. Σχέδιο Δράσης του Τμήματος - Θεματικός Κύκλος «Δημιουργώ και Καινοτομώ- Δημιουργική Σκέψη και Πρωτοβουλία**

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** |
|  |  |
|  | **Θεματικός Κύκλος:****Δημιουργώ και Καινοτομώ- Δημιουργική Σκέψη και Πρωτοβουλία**Επιμέρους Θεματικές Ενότητες/Υποενότητες:Stem , οργανωτική ικανότητα |
| **Τίτλος/τίτλοι προγραμμάτων****………………………………………..** | **Ο δικός μας τίτλος**«Μελισσούλα μελισσάκι στην τάξη ένα ρομποτάκι» |
| **Στόχοι Σχεδίου Δράσης** | Στον κύκλο των 5 εργαστηρίων, στόχος είναι να έρθουν τα παιδιά σε επαφή με τις νέες τεχνολογίες, την ρομποτική, να μπορούν να κατανοήσουν τις βασικές λειτουργίες ενός bee-bot καθώς και να καταφέρουν να κάνουν νοερούς προγραμματισμούς. Οι δεξιότητες που επιδιώκεται να καλλιεργηθούν σχετίζονται με την οργανωτική ικανότητα και τον προγραμματισμό, την δημιουργική σκέψη και διαδικασία , δεξιότητες τεχνολογίας και ρομποτικής.  |
| **Ακολουθία εργαστηρίων** |
| **Εργαστήριο 1** | «Μελισσούλα πώς σε λένε..;»Επιδιώκεται τα παιδιά να έρθουν σε επαφή με το bee-bot .Δραστηριότητες : Γνωριμία των παιδιών με το bee –bot Προτάσεις για να το ονομάσουμε-καταγραφή και ψηφοφορία(τελικό όνομα :Ανθή, γιατί της αρέσουν τα άνθη)Γλωσσικό παιχνίδι:Παίζουμε με το δικό μας όνομα χρησιμοποιώντας την πρώτη συλλαβή του και δεύτερο συνθετικό το – bot, για να φτιάξουμε δικά μας ρομποτικά ονόματα |
| **Εργαστήριο 2** | «Κινήσου όπως κι εγώ!»Επιδιώκεται τα παιδιά να γνωρίσουν και να κατανοήσουν πρώτα με το σώμα τους τις κατευθύνσεις που μπορεί να κινείται το bee-bot , καθώς και τις βασικές λειτουργίες του.Δραστηριότητες: παιχνίδι με εκτυπωμένες κάρτες με τα σύμβολα του bee-bot και το σώμα μας . |
| **Εργαστήριο 3** | «Έτοιμοι για προγραμματισμό!»Επιδιώκεται τα παιδιά να προσπαθήσουν να προγραμματίζουν το bee-bot αρχικά βήμα βήμα και αργότερα νοερά με περισσότερες κινήσεις, ώστε να φτάνει στον προορισμό που έχουμε ορίσει κάθε φορά.Δραστηριότητες: προγραμματισμός bee-bot σε συγκεκριμένο ταμπλό με θεματολογία το αρχαίο θέατρο και τον θεό Διόνυσο(συσχετισμός με το θέμα της καλοκαιρινής μας γιορτής, που εμπεριέχει τα Ανθεστήρια).  |
| **Εργαστήριο 4** | «Επόμενος προορισμός –Κούνια!»Επιδιώκεται τα παιδιά να προσπαθήσουν να οργανώσουν και να προγραμματίσουν τις κινήσεις του bee-bot με αφετηρία την τάξη μας και προορισμό την κούνια της αυλής, που αποτέλεσε φέτος το αγαπημένο τους παιχνίδι και θα γίνει το θέμα της καλοκαιρινής μας γιορτής.Δραστηριότητες: Προγραμματισμός bee bot ανά ομάδες με τελικό προορισμό την κούνια και λύση του γρίφου «Ποιος κάθεται στην κούνια;» Καταγραφή διαδρομής σε φύλλο εργασίας |
| **Εργαστήριο 5** | «Η Ανθή και οι φίλοι της!»Επιδιώκεται τα παιδιά να συνεργαστούν χρησιμοποιώντας κι άλλα bee- bot εκτός της Ανθή, ώστε να τα προγραμματίζουν ταυτόχρονα και να μπορούν να κινηθούν πάνω στο ταμπλό.Δραστηριότητες : χωρισμός σε 3 ομάδες και προγραμματισμός Bee-bot σε 3 διαφορετικά ταμπλό άλλης θεματολογίας.  |
| **Εργαστήριο 6** |  |
| **Εργαστήριο 7** |  |

| **Προσαρμογές για τη συμμετοχή και την ένταξη όλων των μαθητών/τριών** | ) Τα εργαστήρια βασίζονται στην συμπεριληπτική, διαφοροποιημένη διδασκαλία, ώστε να μπορούν να συμμετέχουν αποτελεσματικά όλοι οι μαθητές –μαθήτριες . Ανάλογα με τα ενδιαφέροντα των παιδιών χωρίστηκαν σε αντίστοιχες ομάδες όπου ήταν χρήσιμο και βοηθητικό, πχ ταμπλό με θέμα τα ζώα, ταμπλό ,με θέμα τον χορό και τη μουσική. |
| --- | --- |
| **Φορείς και άλλες συνεργασίες που θα****εμπλουτίσουν το πρόγραμμά μας** | ΕΠΑΦΟΣ |
| **Τελικά προϊόντα που παρήχθησαν από τους/τις μαθητές/τριες κατά τη****διάρκεια των εργαστηρίων** | Πίνακες-ταμπλό για bee –bot, φύλλα εργασίας  |
| **Εκπαιδευτικό υλικό και****εργαλεία που παρήχθησαν από τους/τις μαθητές/τριες κατά τη διάρκεια των****εργαστηρίων** | Πίνακες –ταμπλό για bee-bot |
| **Αξιολόγηση - Αναστοχασμός πάνω στην υλοποίηση** | Στο πρόγραμμα έγινε χρήση εννοιολογικών χαρτών , εποπτικού υλικού, οπτικοακουστικών μέσων , διδακτικών εργαλείων ,ανοιχτών φύλλων εργασίας, ενώ παράλληλα βασίστηκε στην ομαδοσυνεργατική μέθοδο, την διαφοροποιημένη και συμπεριλιπτική διδασκαλία και είχε ως αποτέλεσμα την επίτευξη των στόχων της ομάδας. |
| **Εκδηλώσεις διάχυσης και Συνολική αποτίμηση της****υλοποίησης της υποδράσης** | * Καλοκαιρινή αποχαιρετιστήρια γιορτή με ανοιχτή πρόσκληση προς την τοπική κοινωνία και τους φορείς και σύνδεση των εργαστηρίων με το θέμα μας την κούνια.

Η γιορτή μας είχε μεγάλη προσέλευση από την τοπική κοινωνία του χωριού, καθώς και από επίσημους φορείς του Δήμου Χερσονήσου. Τα παιδιά με την ιδιότητα των «Επιστημόνων» ανοίγοντας την γιορτή εξήγησαν στους προσκεκλημένους μας, την σπουδαιότητα της κούνιας και στη συνέχεια τόσο τα παιδιά που λάμβαναν μέρος στην γιορτή, όσο και οι θεατές , απόλαυσαν κάθε στιγμή.  |